संचार एवं सूचना प्रौद्योगिकी मंत्रालय
बेहतर डिजिटल भविष्य का निर्माण केवल व्यापक डिजिटल बुनियादी ढांचे की उपलब्धता, डिजिटल प्लेटफॉर्म के विकास और सभी के लिए डिजिटल सेवाओं तक पहुंच सुनिश्चित होने पर ही किया जा सकता है - श्री देवुसिंह चौहान
उन्होंने बुखारेस्ट, रोमानिया में अंतर्राष्ट्रीय दूरसंचार संघ के पूर्ण सम्मेलन 2022 में मंत्रिस्तरीय गोलमेज सम्मेलन को संबोधित किया
संचार राज्य मंत्री, श्री देवुसिंह चौहान ने कहा है कि बेहतर डिजिटल भविष्य का निर्माण व्यापक डिजिटल बुनियादी ढांचे की उपलब्धता, प्रत्येक नागरिक को सरकारी सेवाओं की आपूर्ति के लिए डिजिटल प्लेटफॉर्म विकसित करने और सभी के लिए डिजिटल सेवाओं तक पहुंच सुनिश्चित होने पर ही किया जा सकता है। वे आज रोमानिया के बुखारेस्ट में मंत्रिस्तरीय गोलमेज सम्मेलन को संबोधित कर रहे थे, जो अंतर्राष्ट्रीय दूरसंचार संघ  के पूर्ण सम्मेलन 2022 का हिस्सा है। इस सम्मेलन का विषय "बेहतर डिजिटल भविष्य का निर्माण" है।
इस अवसर पर श्री देवुसिंह चौहान ने बेहतर और समावेशी डिजिटल भविष्य की सुविधा के लिए प्रधानमंत्री श्री नरेन्द्र मोदी के नेतृत्व में भारत सरकार के एकीकृत दृष्टिकोण पर प्रकाश डाला। उन्होंने कहा कि हमने सभी आवश्यक चेक बॉक्स की पहचान कर ली है। दूरसंचार बुनियादी ढांचे के निर्माण में सरकार की प्रतिबद्धता के उदाहरणों का संदर्भ देते हुए उन्होंने संकेत दिया कि भारत सरकार ने 2023 तक देश के सभी 6,40,000 गांवों तक मोबाइल सेवाओं और 2025 तक ऑप्टिकल फाइबर का विस्तार करने की योजना बनाई है। उन्होंने यह उल्लेख भी किया कि हाल ही में सफल 5जी स्पेक्ट्रम नीलामी हुई है, जिसमें 1.5 लाख करोड़ का निवेश आकर्षित हुआ, जिससे उद्योग में बहुत उत्साहजनक प्रतिक्रिया का संकेत मिला है। यह नागरिक केंद्रित और उद्योग के अनुकूल सार्वजनिक नीतियों का परिणाम है तथा यह भारत के भविष्य के प्रति सकारात्मक दृष्टिकोण का सूचक भी है।
श्री चौहान ने प्रधानमंत्री श्री नरेन्द्र मोदी द्वारा शुरू की गई डिजिटल इंडिया पहल की सफलता पर प्रकाश डाला। उन्होंने आधार और आधार सक्षम भुगतान प्रणाली  की सफलता का जिक्र किया। उनहोंने प्रतिष्ठित सदन को यह भी बताया गया कि एईपीएस से प्रतिदिन 40 करोड़ लेनदेन हो रहे हैं, जो डिजिटल बुनियादी ढांचे के विकास के माध्यम से प्रभावित वित्तीय समावेश का एक बेहतरीन उदाहरण है। उन्होंने यह भी उल्लेख किया कि असंबद्ध लोगों तक पहुंचने के लिए, भारत ने दूरस्थ और ग्रामीण क्षेत्रों में 5,70,000 सामान्य सेवा केंद्र स्थापित किए हैं, जो विभिन्न सरकार-से-नागरिकों  और अन्य नागरिक-केंद्रित ई-सेवाओं की आपूर्ति सुनिश्चित करते हैं। उन्होंने यह भी कहा कि भारत दुनिया के साथ अपनी सर्वोत्तम प्रथाओं को साझा करने के लिए तैयार है। श्री देवुसिंह चौहान ने आईटीयू परिषद में भारत का पुन: चयन और श्रीमती एम. रेवती का रेडियो विनियमन बोर्ड के सदस्य के रूप में चुनाव के लिए सदस्य देशों का समर्थन मांगा।
बाद में संचार राज्य मंत्री ने कॉमन वेल्थ टेलीकॉम ऑर्गनाइजेशन के प्रमुखों को भी संबोधित किया। उन्होंने कहा कि जीवन के सभी पहलुओं में आईसीटी की व्यापक पहुंच से भारत में बहुआयामी परिवर्तन हो रहे हैं। ये पहल प्रधानमंत्री श्री नरेन्द्र मोदी के नेतृत्व में भारत सरकार के "अंत्योदय" के दर्शन के अनुसार की गई हैं। हम सामाजिक-आर्थिक पिरामिड के निचले पायदान पर बैठे लोगों के उत्थान के लिए प्रतिबद्ध हैं और इसमें दूरसंचार को अहम भूमिका निभानी है। उन्होंने यह भी उल्लेख किया कि भारत 1869 से आईटीयू के लक्ष्यों में योगदान दे रहा है और सतत विकास लक्ष्यों 2030 को पूरा करने के लिए भी सभी आवश्यक कदम उठाएगा। उन्होंने कहा कि हम "वसुदेव कुटुम्बकम" के सिद्धांत में विश्वास करते हैं, इसलिए हम पूरी मानवता के कल्याण के लिए काम करते हैं। उन्होंने सीटीओ देशों को डिजिटल अंतर को पाटने में भारत का विशेषज्ञता का प्रस्ताव किया। श्री चौहान ने सीटीओ देशों के बीच और अधिक सहयोग का आह्वान किया।...
एमजी/एएम/आईपीएस/एसएस
(Visitor Counter : 188